OzLabs/hebrew-wiki-articles huggingface dataset:
היפוקרס

היפוקרס<ref></ref> <ref></ref> (בלטינית: Vinum Hippocraticum) הוא משקה העשוי מיין מעורבב עם סוכר ותבלינים, בדרך כלל כולל קינמון, ואולי מחומם. לאחר ההשרייה של התבלינים ביין הממותק למשך יום, מסננים את התבלינים החוצה דרך שקית סינון בד חרוטית הנקראת manicum hippocraticum או שרוול היפוקרטס (הומצא במקור על ידי הרופא היווני היפוקרטס מהמאה ה-5 לפנה"ס כדי לסנן מים), שממנו שם המשקה נגזר.<ref name="The Oxford Companion to Sugar and Sweets"></ref>

== היסטוריה ==
יין מתובל היה פופולרי באימפריה הרומית, כפי שנרשם בכתביהם של פליניוס הזקן ואפיקיוס. במאה ה-12, יין מתובל בשם "פימן" או "פימנט" הוזכר על ידי כרטיאן מטרואה. במהלך המאה ה-13, לעיר מונפלייה היה מוניטין של סחר ביינות מתובלים עם אנגליה. המתכונים הראשונים ליין מתובל הופיעו בסוף המאה ה-13. מתכונים ליין אדום ופימנט המצויים בספר בישול מימי הביניים בשם Tractatus de Modo או בתחילת המאה ה-14 (מתכון לפימנט ב-Regimen sanitati - סיירת הבריאות) של ארנאלדו מווייאנובה. מאז 1390, מתכונים לפימנט נקראים גם ipocras או ypocras, כנראה עם התייחסות והוקרה להיפוקרטס. בספר הבישול הקטלאני Llibre del Coch (1520) המתכון נקרא pimentes de clareya.

המשקה הפך לפופולרי ביותר, עם מוניטין כבעל תכונות רפואיות שונות או אפילו אפרודיזיאק .

במאה ה-16 סווג המזון לפי שני צירים: 1.קר או חם, 2.יבש או רטוב. אנשים באותה תקופה האמינו בשאיפה ל"איזון" בין אלה, למשל על ידי תבשיל מרכיבים יבשים (כמו ירקות שורש) וצליית מזון רטוב (כמו חזיר יונק). יין נחשב קר ויבש לכן הוסיפו לו מרכיבים חמים כמו סוכר, ג'ינג'ר וקינמון, שיצרו היפוקרס.<ref></ref>

המשקה זכה להערכה רבה במהלך ימי הביניים המאוחרים. בצרפת, הוא צוין כמשקה האהוב על הברון הידוע לשמצה ז'יל דה רה (בערך 1405–1440), אשר לפי הדיווחים שתה מספר בקבוקים מדי יום ונתן לקורבנותיו לשתות אותו לפני רציחתם. מאוחר יותר לואי הארבעה עשר, מלך צרפת (בערך 1643–1715) נודע גם הוא שנהנה ממנו. באותם זמנים, המשקה היה פריט מתנה מוערך מאוד, באותה צורה כמו ריבה ושימורי פירות. היפוקרס יצא מהאופנה ונשכח במהלך המאה ה-18. בצרפת עדיין מיוצר באזורי ארייז' והוט לואר, אם כי בכמויות קטנות מאוד.<ref></ref>

ייתכן שהמשקה בסופו של דבר נתן השראה לספרדים בפיתוח הסנגריה שלהם במאה ה-18. אף על פי שהסנגריה מתוקה יותר מהיפוקרס, סנגריה עדיין עשויה לעיתים קרובות עם תבלינים, כולל קינמון, ג'ינג'ר ופלפל.

== ראו גם ==
* יוון העתיקה ויין
* יין חם
* המורשת הקולינרית של שווייץ

== קישורים חיצוניים ==

* [http://www.oldcook.com/en/medieval-hippocras Hippocras]
== הערות שוליים ==

קטגוריה:קוקטיילי יין
הנרי ברנדון

אוסקר הנרי ברנדון CBE (באנגלית: Oscar Henry Brandon; 9 במרץ 1916 – 20 באפריל 1993) היה עיתונאי יהודי יליד צ'כיה שפעל בבריטניה ובארצות הברית. פרסם מספר ספרים על מדיניות חוץ אמריקאית ויחסים בינלאומיים.

==ביוגרפיה==
נולד בשם אוסקר היינריך ברנדייס בעיר ליברץ שב (כיום בצ'כיה). למד באוניברסיטאות פראג ולוזאן. ב-1939 היגר ללונדון והחל לכתוב כפרילנסר עבור הסאנדיי טיימס.

במהלך מלחמת העולם השנייה התמנה ככתב המלחמה של העיתון, לאחר סיום המלחמה כיהן ככתב הסאנדיי טיימס בפריז, כתב דיפלומטי נודד ואחר כך בתפקידו שבו התפרסם ככתב הראשי של העיתון בוושינגטון, בירת ארצות הברית, תפקיד שמילא בין השנים 1950–1983. בתפקידו זה פיתח קשרי ידידות עם אישים בכירים בפוליטיקה האמריקאית. נשיא ארצות הברית ריצ'רד ניקסון הורה להאזין לשיחות הטלפון שלו ב-1969. לפי האנציקלופדיה בריטניקה, בשל הידע הפוליטי המקיף שלו. גרסה אחרת מייחסת את ההוראה על הציתות לידידו, הנרי קיסינג'ר, יהודי אף הוא. לפי מרטין אינדיק, נתן קיסינג'ר את ההוראה ל-FBI כדי להבטיח את עצמו מפני חשדות בנאמנות כפולה (ליהודים). במקביל לתפקידו בוושינגטון היה ברנדון עורך בכיר בסאנדיי טיימס בשנים 1963–1983.

לאחר פרישתו מן העיתון היה עמית מחקר במכון ברוקינגס וכתב טורים עבור הניו יורק טיימס והוושינגטון סטאר .

ב-1970 נישא לאשת החברה האמריקנית מייבל הוברט ונטוורת', ידועה כמאפי קבוט . לזוג נולדה בת אחת. לצדה הם גדלו גם את בתה החורגת של אשתו, השחקנית והקומיקאית אלי ונטוורת', שנישאה מאוחר יותר לכתב החדשות והיועץ הפוליטי ג'ורג' סטפנופולוס.

ברנדון זכה לתואר מפקד מסדר האימפריה הבריטית (CBE) ב-1985. הוא נפטר בבלומסברי שבלונדון באפריל 1993 לאחר שלקה בשבץ מוחי.

לפי ידידו, העיתונאי והמבקר האוסטרלי פיליפ נייטלי שהתמחה בכתיבה על ריגול, היה 'סוד ידוע' בקרב חבורת העיתונאים שברנדון עובד במקביל לעיסוקיו העיתונאיים, עבור ה-MI6 הבריטי.

==קישורים חיצוניים==
* [https://www.c-span.org/person/?7341/HenryBrandon הנרי ברנדון], פרופיל באתר רשת הטלוויזיה בכבלים C-SPAN 

==הערות שוליים==

קטגוריה:עיתונאים יהודים בריטים
קטגוריה:אנשי MI6
הטבח בקיבוץ רעים

הטבח בקיבוץ רעים היה טבח שביצע ארגון הטרור חמאס בבוקר 7 באוקטובר 2023, שמחת תורה ה'תשפ"ד, בקיבוץ רעים הסמוך לגדר הגבול במרכז רצועת עזה, כחלק ממתקפת הפתע על ישראל. בתגובה לטבח בקיבוץ זה ובשאר ישובי העוטף נפתחה מלחמת חרבות ברזל. בטבח נרצחו 7 אזרחים (ביניהם 4 חברי הקיבוץ, 2 שומרים ואורחת).. 

== רקע ==

== הטבח ==
בבוקר המתקפה כאשר חדרו מאות המחבלים, הם נתקלו קודם כל במסיבת הטבע ליד רעים, שהתקיימה מספר מאות מטרים מערבית לקיבוץ מעבר לכביש 232. לאחר מכן מספר מחבלים הצליחו להיכנס לקיבוץ רעים עצמו ולרצוח 7 אזרחים.<ref name=":0" />

== ראו גם ==
* קרב רעים
* הטבח במסיבת הטבע ליד רעים

==הערות שוליים==

קטגוריה:רעים (קיבוץ)
רעים
קטגוריה:חמאס: פיגועים
קטגוריה:הג'יהאד האסלאמי הפלסטיני: פיגועים
רעים
אריאגנר סמית'

אריאגנר סמית (בספרדית: Ariagner Smith; נולד ב-13 בדצמבר 1998) הוא כדורגלן ניקרגואי המשחק בעמדת החלוץ בפוניבז'.

==קריירת מועדונים==
סמית' התחיל את הקריירה שלו בקבוצות כדורגל מקומיות בניקרגואה. בגיל 16 חתם בריאל אסטייל מליגת העל הניקרגואית. שנה לאחר מכן נבחן באודינזה מהסרייה א', אך לא הצליח להרשים את ראשי המועדון.

ב-1 במרץ 2018 חתם בספרטקס יורמלה מליגת העל הלטבית במדיה שיחק עונה אחת. לקראת עונת הושאל לקיזילקום זראפשון ובמהלך העונה עזב ללוקומוטיב טשקנט שניהן מליגת העל האוזבקית. בעונת חזר לספרטקס ורשם 7 שערים ב-25 משחקים.

עונה לאחר מכן הושאל לספוטניק רצ'יצה מליגת העל הבלארוסית ובמהלך העונה הושאל לוולס מוסקבה.

בעונת הושאל לפוניבז' מליגת העל הליטאית. בעונה זו כבש 8 שערים ב-34 משחקים וחתם לשנתיים נוספות בקבוצה. עונה לאחר מכן כבש 14 שערים והיה מלך שערי הקבוצה שזכתה באליפות הראשונה שלה.

==קריירה בינלאומית==
ב-16 במרץ 2021 ערך את הופעת הבכורה שלו בנבחרת ניקרגואה בהפסד 2-0 ל. ב-27 במרץ הבקיע צמד בניצחון 0-7 נגד במסגרת מוקדמות מונדיאל 2022.

==תארים==
; ריאל אסטייל
*ליגת העל הניקרגואית: , , 

; פוניבז'
*ליגת העל הליטאית: 

==קישורים חיצוניים==

קטגוריה:כדורגלנים ניקרגואים
קטגוריה:חלוצי כדורגל
קטגוריה:כדורגלני נבחרת ניקרגואה
קטגוריה:ספורטאים זרים בלטביה
קטגוריה:ספורטאים זרים באוזבקיסטן
קטגוריה:ספורטאים זרים בבלארוס
קטגוריה:ספורטאים זרים ברוסיה
קטגוריה:ילידי 1998
סטבן מירקוביץ'

סטבן מירקוביץ (בסרבית: Стеван Мирковић; 27 באוקטובר 1927 – 26 בספטמבר 2015) היה גנרל יוגוסלבי אשר כיהן כראש המטה הכללי היוגוסלבי בין השנים 1987–1989.

==ביוגרפיה==
מירקוביץ' נולד בוולייבו ב-27 באוקטובר 1927. באוקטובר 1944 הוא הצטרף למפלגה הקומוניסטית של יוגוסלביה ולפרטיזנים של טיטו. הוא לחם עם הפרטיזנים עד סוף מלחמת העולם השנייה. לאחר המלחמה הוא שימש כמפקד דיוויזיה ואז כמפקד ארמייה. ב-1 בספטמבר 1985 הוא מונה לסגן ראש המטה הכללי היוגוסלבי וכיהן בתפקיד עד 15 בספטמבר 1987, אז מונה בעצמו לרמטכ"ל. ב-29 בספטמבר 1989 הוא סיים את תפקידו ופרש מהצבא.

ב-1990, הפך מירקוביץ' לאחד ממנהיגי מפלגת "ליגת הקומוניסטים - התנועה למען יוגוסלביה". הוא היה אחד ממתנגדיו החריפים סלובודן מילושביץ'. ב-1994, המפלגה התפרקה והתאחדה עם מפלגת השמאל היוגוסלבי. ב-1997 הוא הקים את הארגון הלא-ממשלתי "מרכז טיטו" (Центар Тито). כמו כן, הוא שימש כנשיא הכבוד של ארגון "ברית הקומוניסטים של יוגוסלביה". הוא נפטר בבלגרד ב-26 בספטמבר 2015.

==קישורים חיצוניים==
* [http://www.komunistisrbije.rs/дража-је-кремиран-а-пепео-расут-стева/ סטבן מירקוביץ'] 

קטגוריה:גנרלים בצבא יוגוסלביה
קטגוריה:פרטיזנים יוגוסלבים
קטגוריה:ילידי 1927
קטגוריה:נפטרים ב-2015
שלומי דנינו

שלומי דנינו (נולד ב-26 בפברואר 1974) הוא כדורגלן עבר ישראלי ששיחק בעמדת הקשר.

==קריירה==
דנינו התחיל את הקריירה שלו במחלקת הנוער של הפועל ירושלים. ב-14 בספטמבר 1991 ערך את הופעת הבכורה שלו בקבוצה הבוגרת בהפסד 3-0 להפועל תל אביב. בעונת 1997/1998 הפך לשחקן הרכב בקבוצה והיה שותף להגעה של המועדון לגמר גביע המדינה בכדורגל 1997/1998 בו הפסידה למכבי חיפה להארכה. ב-19 בספטמבר 1998 הבקיע את שער הבכורה שלו בליגה הבכירה בהפסד 2-1 בדרבי לבית"ר ירושלים. במשחק הליגה שאחריו הבקיע צמד בניצחון 2-3 נגד מכבי תל אביב. את העונה סיים עם 7 שערי ליגה.

בפברואר הושאל להפועל כפר סבא עד לסיום העונה. בסיום העונה ירדה כפר סבא לליגה השנייה ודנינו הושאל להפועל חיפה. במהלך העונה חזר לירושלים.

בקיץ פרש מכדורגל.

==קישורים חיצוניים==

== הערות שוליים ==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני הפועל כפר סבא
קטגוריה:כדורגלני הפועל חיפה
קטגוריה:ישראלים שנולדו ב-1974
יחסי הרשות הפלסטינית – תימן

יחסי הרשות הפלסטינית–תימן הם יחסי החוץ בין הרשות הפלסטינית לתימן. תימן הייתה ממדינות ערב הראשונות שהכירו במדינה פלסטינית ב-1988.

== היסטוריה ==
משנות ה-70 של המאה ה-20 החלו להגיע לתימן קבוצות פלסטיניות במגזר החינוך שנתמכו על ידי מלגות. זה קרה בתקופה שבה תימן ניסתה לבסס את יציבותה בעקבות מלחמת האזרחים של צפון תימן. אירוע זה המשיך בסדרה של שלבים עוקבים, שהבולטים שבהם היו אלה שהגיעו לאחר המצור על ביירות במלחמת לבנון הראשונה ב-1982. הגעתן של קבוצות נוספות נמשכה עד ל-2003 זמן קצר לאחר פרוץ מלחמת עיראק.<ref name="auto"></ref>

בשנת 1990 תימן התאחדה רשמית למדינה אחת, והממשלה החדשה שהוקמה המשיכה לתמוך ברשות הפלסטינית. תימן הצביעה בעקביות בעד החלטות התומכות בהקמת מדינה פלסטינית באו"ם, והעניקה תמיכה כספית ופוליטית לפלסטינים.

== הערות שוליים ==
הקרב בבסיס אורים

קרב בסיס אורים התרחש במסגרת הקרבות של מתקפת הפתע על ישראל בבסיס אורים של מפקדת מחוז הדרום של פיקוד העורף בחג שמחת תורה ה'תשפ"ד, 7 באוקטובר 2023.

== רקע ==

== מהלך הקרב ==
בשעה 7:30 בערך, כמה מאותם מחבלים חדרו עם אופנועים לבסיס אורים שליד קיבוץ אורים שבנגב המערבי באזור אופקים, ובמקום התפתח קרב.

עשרה מחבלים מכוח נוח'בה של חמאס פלשו לבסיס במטרה לכבוש אותו, ולהרוג ולחטוף חיילים. מולם ניצבו באותה העת 14 חיילים וחיילות של פיקוד העורף ששהו בבסיס באותו הבוקר. המחבלים ניסו להגיע לבסיס המודיעין הצמוד אך טעו ונכנסו לבסיס פיקוד העורף.

החיילים בבסיס התפצלו בין המיגונית לחמ"ל. המחבלים פרצו לחמ"ל וטבחו בכל מי שהיה בו. שתי חיילות שנפצעו התחזו למתות, וניצלו על ידי שניים מכח המשא ומתן המטכ"לי שהגיעו במקרה לבסיס אורים והוכוונו לחמ"ל העורף על ידי מפקד הבסיס. שני הלוחמים פרצו לחמ"ל וחיסלו את המחבל שנותר בו.
5 חיילים וחיילות ששהו במיגונית ניצלו, שתי חיילות נורו בדרכן מהמיגונית לחמ"ל,<ref>, 5:15</ref> ו-5 מתוך 7 החיילות בחמ"ל נהרגו.
בנוסף נהרגה לוחמת מבסיס האיסוף הסמוך, כאשר צוות מבסיס האיסוף ניהל חילופי אש עם המחבלים.

כאשר שמעו החיילים מגדוד 414 בבסיס הסמוך ירי של נשקים ושל קלצ'ניקובים, הם העלו רחפן לאוויר. כתוצאה מכך הבינו שיש פשיטה על הבסיס של פיקוד העורף. הפרידה ביניהם לבסיס פיקוד העורף גדר ברזל פשוטה. הסמ"פ החליט לשבור את הגדר והם נכנסו לבסיס פיקוד העורף הסמוך. מנקודה זו התפתח קרב יריות בין חיילות האיסוף למחבלים. בקרב נהרגה אחת החיילות.<ref name=":3" />

לפי אל"ם שגיא ברוך, בערך בשעה 7:40 חיילות בחמ"ל התקשרו אליו ואמרו לו שיש מחבלים בתוך שטח המחנה. המפקד הורה לחיילות בחמ"ל להפעיל את גדוד 414, גדוד של חיל הגנת הגבולות שבסיסו חלק גדר עם מחנה אורים. לקראת 9:00 הגיע לכניסה למחנה<ref name=":0" />
בשלב זה הגיעו כמה קציני לוט"ר, קצין מילואים משלדג, שלושה מצוות משא ומתן מטכ"לי, וכמה קצינים ולוחמים נוספים. הם המשיכו להתקדם. היעד היה להגיע לחמ"ל. שגיא ברוך אמר להם שיש חיילות שאבד הקשר איתן בתוך החמ"ל והכווין אותם לשם.<ref name=":0" />

המחבלים חדרו לחמ"ל, בערך ב-8:24 בבוקר. אחד מהחיילים שהחזיק רובה, נהרג קודם לכן כתוצאה מירי המחבלים שחדר את הדלת. המפקדת התורנית, אלינה פרבוסודובה, דיווחה שהמחבלים פותחים את הדלת של החמ"ל ושהיא דרכה את הנשק והייתה מוכנה להילחם איתם. חיילת אחרת פעלה באופן דומה עם הרובה השני שהיה. המחבלים זרקו רימון, החלו לירות והרגו או פצעו אותן. הם חיפשו דברים בחדר, נגעו במסמכים ואחר כן ירו לכל עבר במטרה לבצע וידוא הריגה. המחבלים לא ידעו ששתי חיילות שרדו.<ref name=":0" /><ref name=":2" /> הן חולצו על ידי שני הלוחמים מצוות משא ומתן מטכ"לי שנכנסו לחמ"ל.<ref name=":2" />

בסביבות השעה 11:30 הגיע לבסיס חפ"ק מח"ט חטיבת דניאל (שהימ"ח שלה נמצא בבסיס) והתחיל בסריקות בבסיס תוך כדי שחובש החפ"ק בסיוע רופא אזרחי מתחילים לטפל בפצועים ובחללים. כלל הפצועים (בהם מפקד הבסיס אל"ם שגיא ברוך) פונו במהירות המרבית לבתי החולים באזור.

בקרב נפלו 8 לוחמי צה"ל, 7 מפיקוד העורף ואחת מגדוד 414. נפצעו רבים, הן מקרב החיילים בבסיס והן מקרב החיילים שבאו מחוץ לבסיס.

הקרבות תועדו בשלמותם במצלמות של מחבלי החמאס.

== הערות שוליים ==

קטגוריה:אורים (קיבוץ)
קטגוריה:חיל הגנת הגבולות הישראלי
קטגוריה:מתקפת הפתע על ישראל (2023)
קטגוריה:פיקוד העורף
קטגוריה:יחידת מגלן
בסיס אורים
הוצאת אוניברסיטת סטנפורד

ה[[קולופון המקורי של הוצאת הספרים]]
הוצאת אוניברסיטת סטנפורד (באנגלית: Stanford University Press) היא הוצאת הספרים של אוניברסיטת סטנפורד. זוהי אחת מהוצאות הספרים האקדמיות הוותיקות בארצות הברית והראשונה שהוקמה באזור החוף המערבי. הוצאת הספרים מוציאה ספרים בנושאי מדעי הרוח, מדעי החברה ועסקים.

== היסטוריה ==

דייוויד סטאר ג'ורדן , נשיאה הראשון של אוניברסיטת סטנפורד, הציג ארבע הצעות למייסדיה, לילנד וג'יין סטנפורד, בעת קבלת התפקיד, כשהאחרונה שבהן עסקה בהקמת הוצאה לאור באוניברסיטה. בשנת 1892 פורסמה עבודה מדעית ראשונה תחת שם האוניברסיטה. באותה שנה, הסטודנט ג'וליוס אנדרו קוויל הקים בקמפוס חברת דפוס, ופרסם בה את עיתון הסטודנטים, "Daily Palo Alto" (כיום "Stanford Daily") וספרים מהפקולטה של סטנפורד. השימוש הראשון במותג "Stanford University Press" היה בשנת 1895, בספר "The Story of the Innumerable Company", שנכתב על ידי נשיא האוניברסיטה ג'ורדן. בשנת 1917 קנתה האוניברסיטה את בית הדפוס, והפכה אותה לחטיבה של סטנפורד.

בשנת 1926 פרסמה ההוצאה את הקטלוג הראשון שלה, ובו 75 ספרים. בשנת 1999 הפכה ההוצאה לאור לחטיבה של ספריות אוניברסיטת סטנפורד .בשנת 2013 עברה ההוצאה מקמפוס האוניברסיטה למשכנה הנוכחי ברדווד סיטי.

בשנת 2000 השיקה ההוצאה את המותג "Stanford Business Books" לספרי עסקים, עם שני ספרים על עמק הסיליקון. בשנת 2015 השיקה ההוצאה את המותג "Redwood Press" לסיפורת וספרי עיון הפונים לקהל הרחב. באותה שנה השיקה האוניברסיטה במיזם של פרסום ספרים בפורמט דיגיטלי, בתחומי מדעי הרוח הדיגיטליים ומדעי החברה החישוביים .

== קישורים חיצוניים ==

* 

==הערות שוליים==

קטגוריה:אוניברסיטת סטנפורד
קטגוריה:הוצאות ספרים אוניברסיטאיות בארצות הברית
ז'יבוטה פאניץ'

ז'יבוטה פאניץ (בסרבית: Живота Панић; 3 בנובמבר 1933 – 19 בנובמבר 2003) היה גנרל יוגוסלבי, אשר כיהן כראש המטה הכללי וכשר ההגנה האחרון של יוגוסלביה.

==ביוגרפיה==
פאניץ' נולד בכפר גורניה קרנישאבה ב-3 בנובמבר 1933. ב-1 באוגוסט 1952 הוא התגייס לצבא העממי היוגוסלבי. הוא למד בבית הספר לקציני שריון על שם "פטר דרפשין". לאחר מכן הוא למד באקדמיה הצבאית בבלגרד. הוא שימש כמפקד הבריגדה הממוכנת ה-51, ולאחר מכן פיקד על הדיוויזיה ה-15, וכמפקד הארמייה ה-1.

ב-27 בפברואר 1992 הוא מונה לראש המטה הכללי היוגוסלבי. ב-8 במאי של אותה שנה הוא מונה במקביל למזכיר הפדרלי להגנה (שר ההגנה), וכיהן בתפקיד עד 14 ביולי של אותה שנה. בתקופת כהונתו בשני התפקידים, יוגוסלביה כבר איבדה את קרואטיה וסלובניה, ונלחמה לשמור על שלטונה בבוסניה והרצגובינה. פאניץ' היה האחרון שכיהן בשני התפקידים בתקופת הרפובליקה הפדרלית הסוציאליסטית של יוגוסלביה, והראשון שכיהן בהם בממשלת הרפובליקה הפדרלית של יוגוסלביה.

ב-26 באוגוסט 1993 הוא סיים את תפקידו כרמטכ"ל ועזב את הצבא. ב-2002 משפחותיהם של 19 מוסלמים שנחטפו מרכבת שנסעה מבלגרד לחוף מונטנגרו ונרצחו בידי הצבא הסרבי, הגישו תביעה בבית הדין הבין-לאומי לצדק (ICJ) כנגד 14 גנרלים ופוליטיקאים סרבים, וביניהם פאניץ'.

פאניץ' נפטר בבלגרד ב-19 בנובמבר 2003.

==קישורים חיצוניים==
כתבות שונות על מותו:
* 
* 
* 

קטגוריה:גנרלים בצבא יוגוסלביה
קטגוריה:ילידי 1933
קטגוריה:נפטרים ב-2003
האוסף (אלבום של קורין אלאל)

האוסף הוא אלבום האוסף הראשון של הזמרת-יוצרת הישראלית קורין אלאל. את האלבום הוציאה בשנת 1997 לאור חברת התקליטים NMC, כמה חודשים לאחר הוצאתו של כשזה עמוק. הוא כולל כמה מלהיטיה המוכרים ביותר של אלאל, דוגמת "אנטארקטיקה", "זן נדיר", "כשזה עמוק", "שיר לשירה" ו"פירמדות". הוא הופץ על גבי תקליטור בלבד.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי אוסף מ-1997
קטגוריה:אלבומי קורין אלאל
קטגוריה:אלבומי אוסף בעברית
קטגוריה:אלבומי חברת NMC יונייטד אנטרטיינמנט
קבוצת סוניק

צוות סוניק (ביפנית: ソニックチーム; באנגלית: Sonic Team) הוא צוות פיתוח משחקי וידאו בבעלות חברת סגה. צוות סוניק זכה להכרה בינלאומית בעיקר בזכות הפיתוח של הזיכיון האיקוני סוניק הקיפוד. צוות סוניק ידוע גם בזכות הפיתוח של משחקי וידאו נוספים כמו למשל "Night into Dreams" ו-"Phantasy Star Online".

צוות הפיתוח נוסד במקור בשנת 1990 במסגרת שיתוף פעולה בין המתכנת יוג'י נאקה, האמן נאוטו אושימה ומעצב השלבים הירוקזו יאסוהרה . המטרה המקורית של צוות הפיתוח הייתה לפתח משחק שיוכל להתחרות בזיכיון משחקי מאריו של נינטנדו. שאיפה זו הובילה לפיתוח המשחק "סוניק הקיפוד" אשר יצא לשווקים בשנת 1991 עבור הקונסולה סגה מגה דרייב ואשר הדמות הראשית בו הייתה קיפוד אנתרופומורפי כחול ומהיר שהפך בהמשך לקמע של חברת סגה ולתופעה תרבותית. צוות הפיתוח קיבל באותה השנה את השם "צוות סוניק".<ref name="RetroST"></ref> המשחק זכה להצלחה עצומה ולתרם רבות לעלייה במכירות של קונסולת המגה דרייב.

לאורך שנות ה-90 צוות סוניק המשיך לייצר משחקי וידאו שזכו להצלחה רבה, הכוללים את סוניק הקיפוד 2, סוניק CD וסוניק הקיפוד 3.

עם השנים צוות סוניק בחר לפתח גם משחקי וידאו בז'אנרים מגוונים ובפלטפורמות מגוונות מלבד המשחקים בזיכיון סוניק הקיפוד. צוות סוניק פיתח בין היתר משחקי וידאו כמו NiGHTS into Dreams, Phantasy Star Online, ו-Billy Hatcher and the Giant Egg

במהלך העשור הראשון של המאה ה-21 צוות סוניק לקח חלק בפיתוח של קונסולת המשחקים סגה דרימקאסט, ופיתח עבורו את המשחקים Sonic Adventure ו-Sonic Adventure 2 אשר היו משחקי תלת מימד.

==קישורים חיצוניים==

* 

==הערות שוליים==

קטגוריה:חברות משחקי וידאו יפניות
קטגוריה:סוניק הקיפוד
מומצ'ילו פרישיץ'

מומצ'ילו פרישיץ (בסרבית: Момчило Перишић; נולד ב-22 במאי 1944) הוא גנרל סרבי בדימוס, אשר שימש כראש המטה הכללי של צבא סרביה ומונטנגרו בין השנים 1993–1998.

בפברואר 2005 נידון פרישיץ' בידי בית הדין הפלילי הבין-לאומי ליוגוסלביה לשעבר על פשעי מלחמה שביצע, לכאורה, במהלך מלחמת העצמאות של קרואטיה ומלחמת בוסניה. הוא נידון ל-27 שנות מאסר, אולם זוכה מאשמה בערעור.

ב-2021 הוא נידון בידי בית משפט סרבי לארבע שנות מאסר בעוון ריגול למען ארצות הברית.

==ביוגרפיה==
פרישיץ' נולד בקושטוניצי ב-22 במאי 1944. ב-1966 הוא התגייס להצבא העממי היוגוסלבי. עם פרוץ מלחמת העצמאות של קרואטיה ב-1991, פרישיץ' שימש כמפקד בית הספר לתותחנים בזאדאר. הוא השתתף בקרבות כנגד המורדים הקרואטים. בינואר 1992 הוא מונה למפקד הקורפוס ה-13 שבסיסו היה בבילצ'ה. ביוני של אותה שנה, הוא הועבר לשמש כסגן מפקד הארמייה ה-3 שבסיסה היה בניש. באפריל 1993, הוא מונה למפקד הארמייה. באותה שנה, בית משפט בקרואטיה האשים אותו בכך שבמהלך מלחמת העצמאות הקרואטית, הוא השתמש בתותחי בית הספר בזאדאר, כדי להפגיז את האוכלוסייה האזרחית בעיר. הוא נידון ל-20 שנות מאסר שלא בפניו. הוא פיקד על כוחות צבא סרביים במהלך מלחמת בוסניה. ב-26 באוגוסט 1993 הוא מונה לראש המטה הכללי היוגוסלבי וכיהן בתפקיד עד 26 בנובמבר 1998.

בינואר 2001, ראש ממשלת סרביה זוראן ג'ינג'יץ' מינה את פרישיץ' לסגן שלו. ב-19 במרץ 2002, הוא פוטר מהתפקיד והוכנס למעצר באשמת ריגול עבור ארצות הברית. הוא שוחרר כעבור כמה ימים, אולם סירב לחזור לתפקיד סגן ראש הממשלה.

בפברואר 2005, בית הדין הפלילי הבין-לאומי ליוגוסלביה לשעבר הגיש תביעה נגד פרישיץ' באשמה שניצל את תפקידיו בצבא היוגוסלבי, כדי לחמש מיליציות קיצוניות שביצעו פשעי מלחמה בקרואטיה ובוסניה. בניגוד לבכירים יוגוסלבים אחרים, פרישיץ' בחר לנסוע להאג כדי לעמוד למשפט ולהתמודד עם ההאשמות.

ב-6 בספטמבר 2011, הסתיים המשפט. פרישיץ' הואשם בפשעים כנגד האנושות, ונגזרו עליו 27 שנות מאסר. פרישיץ' ערער על גזר הדין, וב-28 בפברואר 2013 התקבל הערעור שלו. בית המשפט קבע שפרישיץ' אמנם ידע על הפשעים שביצעו חיילי הצבא הסרבי והמיליציות הכפופות לו, אולם לא הייתה לו אפשרות למנוע אותם.

ב-2021, בית משפט בבלגרד דן מחדש בפרשת הריגול מ-2002. בית המשפט מצא את פרישיץ' אשם במסירת סודות מדינה לארצות הברית, ונידון לשלוש שנות מאסר. הוא ערער על גזר הדין, אולם בית המשפט דחה את הערעור, ואף החמיר את עונשו לארבע שנים.

==הערות שוליים==

קטגוריה:גנרלים בצבא יוגוסלביה
קטגוריה:גנרלים סרבים
קטגוריה:ילידי 1944
BepiColombo

BepiColombo היא משימה ששוגרה לחלל על ידי סוכנות החלל האירופית, בשיתוף עם הסוכנות היפנית לחקר החלל, במטרה להגיע למסלול סביב כוכב חמה ולבצע חקר של אפקט יחסותי ותיאוריות כבידה ומדידות נוספות של כוכב הלכת. השיגור בוצע בשנת 2018 וצמד גשושיות צפוי להגיע למסלול סביב חמה בשנת 2025.

המשימה נקראה על שם ג'וזפה קולומבו, מדען איטלקי שהשתתף בפיתוח תאוריית מקלעת כבידתית.

==היסטוריה==
אנימציה של טיסת הגשושית (BepiColombo בסגול)
התוכנית אושרה בשנת 2009 עם כוונה לשיגור בשנת 2014. השיגור בוצע ב-20 באוקטובר 2018 ממרכז החלל הגיאני בעזרת משגר מדגם "אריאן 5". בקרת טיסה מבוצעת ממרכז הבקרה בדרמשטדט.

המשימה כוללת מספר לווייני משנה שצפויים להתחיל עבודה מתואמת לאחר הגעה למסלול סביב כוכב חמה.

עלות כוללת של הפרויקט היא כשני מיליארד דולר

הגעה למסלול המתוכנן מבוצעת על ידי מנוע יונים ותשע מקלעות כבידתיות. ב-15 באוקטובר 2020 הגשושית עברה ליד נגה. ב-1 באוקטובר היא עברה 199 ק"מ מכוכב חמה. היא עברה ליד כוכב הלכת גם בשנת 2022 ו-2023. כיום, בתחילת 2024 החללית נמצאת במסלול סביב כוכב חמה שהוא דומה למסלול הסופי. מעבר למסלול הסופי סביב כוכב חמה והפרדת לוויינים מתוכננים ל-5 בדצמבר 2025. המשימה צפויה להסתיים בשנת 2028.

==מבנה הגשושית==
יחידת הנעה Mercury Transfer Module (MTM) כוללת מנוע ומיועדת למעבר הגשושית ליעד. היחידה נבנתה על ידי סוכנות החלל האירופית.

יחידה מסלולית Mercury Planetary Orbiter (MPO) כוללת מכשירי מדידה. היחידה נבנתה על ידי סוכנות החלל האירופית. משקל היחידה הוא 1,150 ק"ג כולל פאנל סולארי שמספק 1,000 ו"ט. על היחידה הותקנו 11 מכשירים מדעיים שנבנו במספר מדינות. ציוד תקשורת פועל ב-X-band ו-Ka-band. היקף המידע הוא 1,550 גיגהביית בשנה. קליטת הנתונים תבוצע בתחנת קרקע בספרד.

יחידת חקר מגנטוספירה Mio (Mercury Magnetospheric Orbiter). היחידה נבנתה ביפן ובאוסטריה. משקלה 285 ק"ג ועליה הותקנו חמישה מכשירי מדידה וכולל פאנל סולארי שמספק 90 ו"ט. ציוד תקשורת פועל ב-X-band. היקף המידע הוא 160 גיגהבייט בשנה. קליטת הנתונים תבוצע במרכז בקרה ביפן.

צמד לוויינים מתואמים (סביב הפלנטה כוכב חמה) צפויים לאפשר למדידת אפקט יחסותי ותיאוריות כבידה.

==קישורים חיצוניים==

* 

* [https://www.cosmos.esa.int/web/bepicolombo תיאור המשימה]
* [https://global.jaxa.jp/projects/sas/bepi/ מידע מאתר סוכנות החלל היפנית]
* [https://www.esa.int/Science_Exploration/Space_Science/BepiColombo/BepiColombo_factsheet דף נתונים כלליים]

==הערות שוליים==

קטגוריה:גשושיות אירופאיות
קטגוריה:גשושיות יפניות
ווסט דאטה

ווסט דאטה בע"מ (באנגלית VAST Data), המוכרת במותג VAST היא חברה פרטית ישראלית העוסקת בתשתיות אחסון מבוססות זיכרון הבזק ליישומי בינה מלאכותית ולמידה עמוקה. החברה מציעה פלטפורמת מחשוב המאפשרת למשתמשים לאמן מודלים של בינה מלאכותית על ידי אחסון וסינתזה של כמויות גדולות של נתונים לא מובְנים.

==היסטוריה==
החברה נוסדה בדצמבר 2015 על ידי רנן חלק (מנכ"ל החברה), לשעבר ראש מחקר ופיתוח ב-XtremIO (שנרכשה בשנת 2012 על ידי דל), שחר פינבליט (מנהל מחקר ופיתוח), לשעבר בקמינריו, וג'ף דנוורת', לשעבר מ-CTERA Networks. מייק וינג, לשעבר מדל, מכהן כנשיא החברה. לחברה משרדים במדינות אחדות, ובכלל זה מרכז פיתוח בתל אביב ומרכז פיתוח נוסף בחיפה, שנפתח בדצמבר 2021.

בפברואר 2019 החברה הודיעה על השקת תוכנת האחסון האוניברסלי שלה הבנויה על זיכרון הבזק ארכיטקטורת מערכות מבוזרות שפותחה על ידיה בשם DASE - Disaggregated and Shared Everything. זהו פתרון אחסון נתונים לא מובנה בקנה מידה גדול. המוצר זכה במדליית הזהב לשנת 2019 של TechTarget.

באפריל 2021 עברה החברה למודל רישוי תוכנה בשם ג'מיני, המאפשר ללקוחות להפריד בין רכישת החומרה לבין עלות רישוי התוכנה.

ב-2022 דורגה החברה במקום החמישי Deloitte Technology Fast 500 ובמקום השלישי ברשימת פייננשל טיימס לשנת 2023 של החברות הצומחות ביותר של אמריקה, בהתבסס על הגידול בהכנסות של החברה מ-2018 עד 2021. החברה נכללת גם ברשימת עשר החברות החדשניות ביותר במדעי הנתונים של המגזין Fast Company של שנת 2023, כמו גם מעסיקי הסטארט-אפ הטובים ביותר של פורבס באמריקה.

במרץ 2023 הודיעה החברה שהיא עלתה על זרם הכנסות (ARR) של 100 מיליון דולר.

באפריל 2023 החברה נכנסה לשותפות עם חברת HPE כדי לספק תוכנה עבור HPE GreenLake לאחסון קבצים.

במאי 2023 החברה הוסמכה כמחסן נתונים של Nvidia SuperPOD.

ב-1 באוגוסט 2023 הודיעה החברה על השקת VAST Data Platform, המציעה שירותי אחסון, מסדי נתונים ומנועי חישוב, ונועדה להאיץ מחקר בבינה מלאכותית.

===גיוס הון===

* בשנת 2016 גייסה החברה 15 מיליון דולר.
* בשנת 2018 גייסה החברה 25 מיליון דולר.
* בפברואר 2019 גייסה החברה 40 מיליון דולר.
* באפריל 2020 גייסה החברה 100 מיליון דולר לפי שווי של 1.2 מיליארד דולר, והפכה לחד-קרן.
* במאי 2021 השלימה החברה את סבב הגיוס שלה בסדרה D, וגייסה 83 מיליון דולר לפי שווי של 3.7 מיליארד דולר לאחר כסף, פי שלושה מהערכת השווי שלה מאפריל 2020.
* בדצמבר 2023 ערכה החברה סבב גיוס של מאות מיליוני דולר לפי שווי של 9 מיליארד דולר.

==מוצרים==
VAST Data Platform הוא מחסן נתונים גלובלי, מסד נתונים ומנוע חישוב בינה מלאכותית הכולל את הרכיבים הבאים:

* VAST DataStore (שנודע בעבר בשם Universal Storage), כלי אחסון נתונים לא מובנה.
* VAST DataBase, מערכת ניהול מסד נתונים (DBMS) הכוללת את המבנים של מסד נתונים מסורתי, מחסן נתונים ואגם נתונים .
* VAST DataEngine (מתוכנן להיות זמין באופן כללי בשנת 2024), מנוע ביצוע שגרות גלובלי.
* VAST DataSpace, מרחב שמות גלובלי המאפשר לכל מיקום לאחסן, לאחזר ולעבד נתונים.
הפלטפורמה ניתנת להתקנה במרכזי נתונים מקומיים ובעננים ציבוריים, והיא מסופקת כשירות למנויים.

==קישורים חיצוניים==
* 

* קישור= [https://www.youtube.com/vastdata VAST Data] ביוטיוב
* 

==הערות שוליים==

קטגוריה:ישראל: חברות שהוקמו ב-2015
קטגוריה:חברות שירותי מחשוב ישראליות
קטגוריה:תל אביב-יפו: חברות
קטגוריה:חברות חד קרן ישראליות
סוג של חסד

סוג של חסד (באנגלית: Kinds of Kindness) הוא סרט אנתולוגיה בבימויו של יורגוס לנתימוס על פי תסריט שכתב יחד עם אפתימיס פליפו. בסרט מככבים אמה סטון, ג'סי פלמונס, וילם דפו, מרגרט קוואלי, הונג צ'או, ג'ו אלווין, מאמדו אצ'יי והאנטר שפר. הסרט תחת הפצת "Searchlight Pictures" .

הסרט עלה לאקרנים בארצות הברית ב-21 ביוני 2024 ובישראל ב-20 ביוני 2024.

== צוות השחקנים ==
* אמה סטון
* ג'סי פלמונס
* וילם דפו
* מרגרט קוואלי
* הונג צ'או
* ג'ו אלווין
* מאמדו אצ'יי
* האנטר שפר
* קריסטל צ'יימברס

== הפקה ==
יורגוס לנתימוס ואפתימיס פליפו כתבו את התסריט יחד בפיתוח יחד עם "", "" ו-"" שגם מפיצים את הסרט. אמה סטון, ג'סי פלמונס, וילם דפו ומרגרט קוואלי התעתדו להתחיל את הצילומים בניו אורלינס באוקטובר 2022. לאחר מכן, הונג צ'או, ג'ו אלווין ומאמדו אצ'יי הצטרפו לצוות השחקנים. בראיון בפברואר 2023, האנטר שפר חשפה שיש לה הופעת קמע בסרט.

=== צילום ===
צילומי הסרט החלו באוקטובר 2022 ונמשכו עד דצמבר 2022 בניו ארלינס.

== קישורים חיצוניים ==

== הערות שוליים ==

קטגוריה:סרטים אמריקאיים משנת 2024
בואו נשמח

בואו נשמח (באנגלית" Let's Be Happy) הוא סרט מוזיקלי בריטי משנת 1957 בבימויו של הנרי לוין, עם ורה-אלן, טוני מרטין ורוברט פלמינג בתפקידים הראשיים.

זה רימייק של הסרט הבריטי "ג'יני" משנת 1941 המבוסס על המחזה "ג'יני" של איימה סטיוארט משנת 1940.

זמרתה של ורה-אלןמדובבת על ידי הזמרת ג'ואן סמול.

הסרט צולם בפריז, אדינבורו ובמקומות נוספים בסקוטלנד.

זה סרטה האחרון של ורה-אלן וגם הופעתו האחרונה של טוני מרטין בסרטים מוזיקליים.

==תקציר העלילה==
ג'יני מקלין (ורה-אלן) היא רווקה בת 28 שחיה עם סבה בעיירה קטנה בורמונט. הסבא נפטר ומוריש לה 4952 דולר ובכסף הזה היא מתכננת לנסוע לסקוטלנד לאזור לוך לומונד ולהיפגש עם צאצאי משפחת מקלין. היא שמחה ורוקדת עם ילדי השכונה "אני נוסעת לסקוטלנד".

בשדה התעופה היא נתקלת בסטנלי סמית' (טוני מרטין), איש עסקים מבויסי אידהו שטס אתה לפריז כדי להיפגש במשקיע להמצאה שלו - מכונת כביסה שגם מגהצת. הוא עוזר לה בסידורים שונים במקום ואחר כך שר לה "האיש מאידהו" ומוסר לה כרטיס ביקור שתתקשר אליו בעת הצורך.

ג'יני ממשיכה ברכבת לאדינבורו ונפגשת שוב עם סטנלי שנוסע לאותו מקום בו נמצא המשקיע שלו שכעת בחופשה. סטנלי ממשיך לעזור לה בסידורים ברכבת ובבית המלון באדינבורו והיא מתאהבת בו אך סטנלי פוגש בדוגמנית הלן (זינה מרשל) ומתחיל לצאת אתה למורת רוחה של ג'יני עליה "מתלבש" לורד ג'יימס מקניירן (רוברט פלמינג) שירד מנכסיו ומחפש בת זוג שתממן אותו. הוא מטייל עם ג'יני ברחבי סקוטלנד ומפגיש אותה עם צאצאי משפחתה בלוך לומונד שחוגגים חתונה. הם מדברים על חתונה אך כשמתברר לו שהיא חסרת פרוטה, הוא נעלם.

ג'יני חוזרת לורמונט ומתכוננת למכור את הבית ולעבור לניו יורק אלא שאז מגיע סטנלי ומציע לה נישואים והם מתחבקים ושרים "בואו נשמח" עם ילדי השכונה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ורה-אלן
|ג'יני מקלין
|
|-
|טוני מרטין
|סטנלי סמית'
|
|-
|רוברט פלמינג
|לורד ג'יימס מקניירן
|
|-
|זינה מרשל
|הלן
|
|-
|הלן הורטון
|סיידי
|חברה של ג'יני
|}

==קישורים חיצוניים==

*[https://www.youtube.com/watch?v=dMBYOlxUZko קדימון לסרט], באתר יוטיוב
*[https://www.youtube.com/watch?v=o7_CfKymQdw אני נוסעת לסקוטלנד - ורה אלן וילדים], באתר יוטיוב
*[https://www.youtube.com/watch?v=Y7cwKS2_4CY הפגישה עם המקלינים בסקוטלנד], באתר יוטיוב
*[https://www.youtube.com/watch?v=MlCOxn-Oqyk האיש מאידהו - טוני מרטין], באתר יוטיוב
*[https://www.youtube.com/watch?v=uPGex-IrDRw סצנת הסיום - ורה אלן, טוני מרטין והילדים], באתר יוטיוב

קטגוריה:סרטי 1957
קטגוריה:סרטים בריטיים
קטגוריה:סרטים באנגלית
קטגוריה:סרטים מוזיקליים בריטיים
קטגוריה:סרטים מבוססי מחזות
סוטול (משקה)

סוטול (בספרדית: Sotol) הוא אלכוהול מזוקק ממדבר צ'יוואווה (צפון מקסיקו, מערב טקסס) שמקורו בצמחי הסוג Dasylirion. הידוע בדרך כלל בשם Desert Spoon או בספרדית סוטול, (גם sereque, cucharilla או palmilla), צמחים הגדלים במדבר צ'יוואווה של צפון מקסיקו, ניו מקסיקו, אריזונה ומערב ומרכז טקסס. אלכוהול סוטול ידוע כספיריט המדינה של צ'יוואווה, עם זאת, המשקה נצרך גם בדורנגו ובקואווילה. לסוטול יש כינוי מקור משלו מאז 2002 וניתן לייצר אותו רק בצ'יוואווה, קואווילה ודורנגו. ישנם עשרות סוגים מסחריים זמינים. ייצור אלכוהול סוטול קיים מחוץ לכינוי המקור של סוטול בכמה אזורים כמו סונורה, שם היא ידועה בשם פלמילה (Palmilla), ובאחאקה (Cucharillo), ואזור Texas Hill Country (טקסס סוטול). עם עליית הסוטול מבחינת הפופולריות שלו, מותגים נוספים נוספו. Los Magos Sotol מ-Los Magos Spirits International. הסוטול Los Magos Sotol הוא כיום הסוטול בעל הפרסים הרב ביותר בעולם. הוא מיוצר באופן דומה לסוגי המסקל הארטיזנלים הנפוצים יותר של מרכז מקסיקו.

== היסטוריה ==
פריחה אביבית עם גבעול אנכי, הר איברים, דרום ניו מקסיקו
הילידים של מדבר צ'יוואווה, כמו ה-Jumano Pueblos וה-Lipan Apache, הכינו את המשקה המסורתי הזה במשך מאות שנים. לפי מקורות, ילידים אחרים של צ'יוואווה, כמו הראמורי (Rarámuri), התסיסו מיץ סוטול למשקה אלכוהולי דמוי בירה כבר לפני 800 שנה.

טכנולוגיית הזיקוק הוצגה במאה ה-16 על ידי מהגרים פיליפינים מוקדמים שהגיעו דרך הגליאון של מנילה לאזורי החוף של מערב מקסיקו. ה"סטילס" (סטילס, בתרגום חופשי דוד, על פי רוב מפליז, הוא מכשיר המשמש לזקק תערובות נוזליות על ידי חימום לרתיחה סלקטיבית ולאחר מכן קירור לעיבוי האדים) הייחודי מהסוג הפיליפיני היה בשימוש בתחילה על ידי פועלים פיליפיניים שעבדו במטעי הקוקוס לזיקוק ה"ווינו דה קוקו" (שיכר מוהל קוקוס). טכנולוגיה זו והידע בייצור משקאות חריפים נרכשו על ידי העמים הילידים במקסיקו שעבדו במטעי הקוקוס. לאחר מכן הם שימשו לזיקוק משקאות מקומיים, וכתוצאה מכך נוצרו המסקל והסוטול.<ref name="Bruman"></ref>

== ייצור ==
גזע פרח של צמח "כף המדבר"
לצמח "כף המדבר" (Desert Spoon) לוקח בערך 15 - 25 שנים להתבגר והוא מניב רק בקבוק סוטול אחד לכל צמח. הוא גדל בדרך כלל על מדרונות סלעיים באדמת השיחים המדברית של צ'יוואווה בין 900 לבין 2,000 מטר מעל פני הים. בניגוד לאגבה, הפורחת רק פעם אחת בחייה, הסוטולים מייצרים גבעול פרח כל כמה שנים. לאחר שהצמח מתבגר, הוא נקטף כמו צמחי אגבה להכנת מזקל או טקילה. העלים החיצוניים מוסרים כדי לחשוף את הליבה המרכזית, אשר נלקחת למזקקה. לאחר מכן ניתן לבשל או לאדות את הליבה, לגרוס, להתסיס ולזקק.

== סוגים ==
סיווגים לפי גיל:
* Plata &#x2013; לא מיושן, ישר מהזיקוק לבקבוק.
* Reposado (נח) &#x2013; כלומר התיישן מספר חודשים עד שנה.
* Añejo &#x2013; התיישן לפחות שנה ולמעלה מזה

== קישורים חיצוניים ==

* [http://www.tequila.net/sotol-reviews.html ביקורות] של כמה מותגים מיוצרים מסחרית של סוטול.
* [https://www.npr.org/2012/01/31/146124148/sotol-maker-tries-to-break-into-u-s-spirits-market נוכחות בשוק האמריקאי.]
== הערות שוליים ==

קטגוריה:משקאות מזוקקים
0800 Heaven

"" הוא שיר של הדי ג'יים הבריטים נייתן דאו וג'ואל קורי שהוקלט על ידי הזמרת הבריטית אלה הנדרסון.<ref name=":0"></ref> הוא פורסם ב-9 ביוני 2023 בהוצאת חברת התקליטים וורנר מיוזיק גרופ.<ref name=":0" /> "" הגיע למקום התשיעי במצעד הסינגלים הבריטי.<ref></ref>

== רקע וקבלה ==
עם יציאתו, דאו אמר, "יצרתי את הקונספט לשיר הזה בזמן שטיילתי בקיץ שעבר". עוד הוא שיתף שהוא שמח שהצליח להביא את "הרעיון לחיים" עם קורי והנדרסון.<ref></ref> בעיני הנדרסון, השיר הוא "אחד הדברים האהובים עליי". בהמשך, טען קורי שהרצועה "מדהימה לחלוטין".<ref></ref> גרסה אקוסטית של השיר פורסמה ב-6 ביולי 2023.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! הממלכה המאוחדת (BPI)<ref></ref>
| כסף
| 200,000<small></small>
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|9 ביוני 2023
|הזרמת מוזיקה • הורדה דיגיטלית
|האחים וורנר
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי ג'ואל קורי
קטגוריה:שירי אלה הנדרסון
קטגוריה:שירים באנגלית
קטגוריה:שירים על גן עדן
קטגוריה:סינגלים בהוצאת וורנר מיוזיק גרופ
מצדה (אקדח)

מצדה (נמכר בארצות הברית בשם MASADA) הוא אקדח שהוצג והועבר לייצור בשנת 2017 על ידי חברת תעשיות נשק לישראל. המצדה הוא אקדח חצי אוטומטי, ירי נוקר ובעל מפחית רתע. האקדח מיועד לצרכים של כוחות הביטחון, צבא ומשטרה, ולצורכי הגנה עצמית אזרחית. האקדח מגיע בארבעה צבעים (אפור, ירוק, שחור וחום).

==נתונים טכניים==
המצדה נחשב כנשק מתחרה לנשק הגלוק האוסטרי – בו משתמשים כוחות הביטחון בישראל. הנשק מגיע בקליבר 9 מ"מ (9X19) והוא עם גוף פולימרי ומנגנון ירי סטרייקר (ירי נוקר), והוא פותח על מנת לספק פתרון לשדה הקרב המודרני. הוא מתאפיין בציר קנה נמוך לתחושת רתע מופחת. מנגנוני האקדח מתאימים ליורה ימני או יורה שמאלי. מחסניות הנשק מכילות 17 כדורים. גוף האקדח מיוצר מפולימר מחוזק בסיבי פיברגלס. למצדה בית מנגנון הדק מודולרי מפלדה הניתן להסרה. כוח סחיטת ההדק של הוא 2.5–3.0 ק"ג.

למצדה גרסה נוספת שנקראת MASADA S (מצדה סלים – Slim) שהוא אקדח מיקרו קומפקט עם קיבולת כדורים גבוהה (של 13), בו ניתן לירות עם מחסניות של האקדח הוותיק יריחו.

==מדינות משתמשות==
* – המשטרה הלאומית של הפיליפינים
* – יחידת מרקוס

==קישורים חיצוניים==
* [https://he.iwi.net/masada/ מצדה], באתר תעשיות נשק לישראל
* [https://he.iwi.net/masada-slim/ מצדה סלים], באתר תעשיות נשק לישראל
* 

קטגוריה:אקדחים
קטגוריה:התעשייה הצבאית: נשק קל
קטגוריה:תעשיות נשק לישראל
ריז

ריז (באנגלית: Rizz) היא מילת סלנג המוגדרת כ"סגנון, קסם או אטרקטיביות, היכולת למשוך בן זוג רומנטי או מיני"<ref name=":0"></ref>. את הביטוי טבע היוטיובר קאי סנאט באמצע שנת 2021. המילה היא קיצור של המילה "כריזמה" (או, ייתכן, כריזמה רומנטית), והיא הפכה ויראלית ביישומון המדיה החברתית טיקטוק<ref></ref>. המילה נבחרה למילת השנה של הוצאת אוניברסיטת אוקספורד לשנת 2023<ref name=":1"></ref>.

== אטימולוגיה ==
היוטיובר קאי סנאט, אשר טבע את המילה "ריז"
מ<nowiki/>קור המילה באמצע 2021 מיוחס לקאי סנא<nowiki/>ט. בזמן ששידר בטוויץ', סנאט שיתף אנשים כיצד לקבל "ריז" ופיתח ביטויים אחרים כדוגמת "W rizz" ו-"L rizz", כדי לתאר את היכולות ה"מנצחות" (Winning) או ה"מפסידות" (Losing) של אדם ליצור משיכה או לשוחח בצ'אט עם אדם<ref name=":2"></ref>.

"ריז" משמשת הן כשם עצם במשלב הדיבורי והן כפועל<ref name=":0" />. מאמינים שהחלק האמצעי של המילה "כריזמה" קוצר כדי ליצור את המילה "ריז". הוצאת אוניברסיטת אוקספורד תיארה את דפוס ההיווצרות הזה עבור מילה כ"יוצא דופן". עם זאת, ניתן לראות דפוס היווצרות זה בקיצורן של מילים באנגלית כגון "מקרר", "Refrigerator" (ל-"fridge"), ו"שפעת", "Influenza" (ל-"flu")<ref name=":0" /><ref name=":1" />.

המילה משמשת בעיקר את דור האלפא<ref></ref>. התפתחות נוספת של המילה "ריז" כוללת "ריז שלא נאמר" (Unspoken rizz), המתייחסת ליכולת של אדם למשוך בני אדם מבלי לדבר, למשל על ידי מבט פשוט לעברם<ref></ref>.

== במדיה ==
סנאט הצהיר בראיון ביוני 2022 בפודקאסט המוזיקה No Jumper שלאחר שהמילה הפכה לוויראלית בטיקטוק, הוא הפסיק להשתמש בה בעצמו, וציין שהשימוש הוויראלי בטיקטוק "שחט" את המילה<ref name=":2" />.

המילה הפכה לוויראלית יותר ביוני 2023, לאחר שהשחקן טום הולנד הסביר בראיון ל-BuzzFeed כי יש לו "ריז מוגבל".

== קישורים חיצוניים ==
* 

== הערות שוליים ==

קטגוריה:סלנג בשפה האנגלית
קטגוריה:מילים וביטויים בתרבות האינטרנט
מרקוס סימונס

מרקוס סימונס (באנגלית: Marcus Simmons; נולד ב-16 ביולי 2000) הוא כדורגלן גיאני-קנדי המשחק בעמדת המגן השמאלי בוולטה.

==קריירת מועדונים==
סימונס התחיל לשחק כדורגל בקבוצת הנוער של אדמונטון גרין אנד גולד ובהמשך עבר לזו של אדמונטון. בשנת זכה במדליית הכסף עם פרובינציית אלברטה במשחקי הקיץ בקנדה. במקביל שיחק בליגות הקולג' במדי מקאוון גיפינס ויורק ליונס.

ב-10 באפריל 2022 ערך את הופעת הבכורה שלו בקבוצה בתיקו 1-1 נגד ואלור. בעונת הבכורה שלו בקבוצה הבוגרת רשם 24 הופעות בליגה, אך בסיום העונה התפרקה הקבוצה וחתם בוונקובר לקראת עונת .

בספטמבר 2023 חתם בוולטה מליגת העל המלטזית.

==קריירה בינלאומית==
במאי סימונס זומן למחנה האימונים של נבחרת גינאה. ב-22 בנובמבר 2023 ערך את הופעת הבכורה שלו בנבחרת בניצחון 0-6 נגד במסגרת ליגת האומות של CONCACAF.

==קישורים חיצוניים==

קטגוריה:כדורגלנים גיאנים
קטגוריה:כדורגלנים קנדים
קטגוריה:מגני כדורגל גיאנים
קטגוריה:מגני כדורגל קנדים
קטגוריה:קשרי כדורגל גיאנים
קטגוריה:קשרי כדורגל קנדים
קטגוריה:אדמונטון: כדורגלנים
קטגוריה:כדורגלני ולטה
קטגוריה:כדורגלני נבחרת גיאנה
קטגוריה:ספורטאים זרים במלטה
קטגוריה:קנדים שנולדו ב-2000
יחסי אתיופיה–קנדה

יחסי אתיופיה–קנדה הם יחסי החוץ בין אתיופיה וקנדה.

== היסטוריה ==
שתי המדינות כוננו יחסים דיפלומטיים ב-1956. קנדה פתחה שגרירות באדיס אבבה<ref></ref> ב-1957, ואילו אתיופיה פתחה שגרירות באוטווה<ref></ref> בשנת 1962. השגרירות באוטווה נסגרה בשנה שלאחר מכן בשל אילוצים כספיים ונפתחה מחדש רק ב-1989. בשנת 2021 סגרה אתיופיה שוב את שגרירותה באוטווה, אך בשנת 2022 היא נפתחה מחדש.

ראש ממשלת קנדה ז'אן קרטיין ביקר באתיופיה בשנת 2002. סגנית שר התחבורה והתקשורת באתיופיה ביקרה בקנדה בשנת 1995. נשיא בית המשפט העליון באתיופיה כמאל בדרי ערך ביקור רשמי בקנדה ב-2001.

קנדה היא סייענית חוץ משמעותית עבור אתיופיה. סיוע הפיתוח הרשמי של קנדה לאתיופיה בשנת 2007 הסתכם ב-90.52 מיליון דולר.

== הערות שוליים ==
יש עוד עולם (שיר)

"יש עוד עולם" הוא סינגל שהוקלט על-ידי הזמר והיוצר הישראלי דודו אהרון. השיר יצא ב-29 באוקטובר 2023.

== רקע וכתיבה ==
השיר הולחן על-ידי דודו אהרון ונאור סינואני, שגם כתבו את מילותיו לצד עדי כבירי ואלון פרץ. השיר יצא בסמוך לפרוץ מלחמת חרבות ברזל, והוקדש לבנות ובני הזוג של חללי המלחמה.

עם צאת השיר, הדגיש אהרון את היותו בעל הערכה עזה לנשים החזקות ומעוררות ההשראה, ואת העובדה כי כאבן האישי הפך לנחלת הכלל.

השיר זכה להשמעות מרובות בתחנות הרדיו הישראליות, והיה בשיאו לשיר ה-5 המושמע ביותר במצעד השבועי של מדיה פורסט.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של דודו אהרון ב-29 באוקטובר 2023.

נכון לדצמבר 2023, מונה הצפיות של הקליפ עומד על כ-300,000 צפיות.

== מיקומי שיא ==

== קישורים חיצוניים ==
* [https://www.youtube.com/watch?v=pR1AJJUpzTI סרטון השיר "יש עוד עולם"] באתר יוטיוב
* [https://shironet.mako.co.il/artist?type=lyrics&lang=1&prfid=11658&wrkid=59204 מילות השיר "יש עוד עולם"] באתר שירונט

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי דודו אהרון
קטגוריה:שירים בעברית
קטגוריה:שירי מלחמת חרבות ברזל
אושקאטי

אושקאטי (באנגלית: Oshakati) היא בירת מחוז אושנה בצפון נמיביה. נכון לשנת 2011 היא מונה 36,641 תושבים.

== היסטוריה ==
אושקאטי הוקמה ביולי 1966. היא שימשה בתחילתה כבסיס של כוח ההגנה של דרום אפריקה במלחמת הגבול של דרום אפריקה בשפת אנשי המקום, פירוש שם העיר הוא "מה שביניהם", אך יש הסוברים כי השם מיוחס לאנטנת השידור שמהווה את המבנה הגבוה ביותר בנמיביה. גובהה 275 מטרים.

ב־19 בפברואר 1988 אירע פיצוץ של מכונית תופת בבנק הלאומי באושקאטי. הוא גרם למותם של 27 בני אדם ולפציעתם של עוד כ־70. רשויות דרום אפריקה (שהייתה בעלת מנדט חבר הלאומים על נמיביה – אז נקראה דרום־מערב אפריקה) והתנועה לעצמאות נמיביה האשימו זו את זו בפיצוץ. איש לא הואשם במקרה והעניין ירד עם עצמאות נמיביה בשנת 1990 וקריאות לפיוס לאומי.<ref>Oswald Shivute (20 February 2007): [https://www.namibian.com.na/31954/archive-read/Oshakati-bomb-blast-remembered Oshakati bomb blast remembered]. The Namibian</ref>

מאז קבלת העצמאות של נמיביה החלה תנופת פיתוח באושקאטי. כשנתיים לאר מכן, בשנת 1992, היא הוכרזה כעיר.

בשנת 2008 נפגעה העיר משיטפונות כבדים. לאחר מכן אושרה תוכנית אב לבניית סוללה באורך של 23 קילומטרים מסביב לעיר במטרה למנוע מהמים להציף את העיר וליישב מחדש את האזורים שנפגעו.<ref></ref>

== גאוגרפיה ==
העיר נמצאת בצפון נמיביה בגובה של 1,074 מטרים מעל פני הים. היא נמצאת באזור ביצתי וליד תוואי נהר אוקטנה . הגבול עם אנגולה ממוקם כ־44 קילומטרים צפונית לעיר. הפארק הלאומי אטושה נמצא כ־100 קילומטרים מדרום־מזרח. העיר צואמב רחוקה כ־265 קילומטרים מדרום־מזרח, והבירה וינדהוק מרוחקת כ־545 קילומטרים מאושקאטי.

== אקלים ==
האקלים באושקאטי הוא אקלים צחיח למחצה (BSh לפי שיטת קפן). הטמפרטורה הממוצעת ביום היא 30.3 מעלות צלזיוס ובלילה 14.75 מעלות צלזיוס. בשנה ממוצעת יורדים 472 מילימטרים של משקעים, רובם בין נובמבר לאפריל.

== תחבורה ==
הכביש הראשי של נמיביה עובר בעיר. הוא מתחיל בקייפטאון שבדרום אפריקה, עובר בספרינגבוק ואז חוצה את הגבול לנמיביה. משם הוא ממשיך לקיטמנסהופ ולווינדהוק ואז מגיע לאושקאטי. משם הוא ממשיך עד לגבול עם אנגולה.

בנוסף, בעיר ממוקם נמל התעופה אושקאטי בעל מסלול טיסה באורך 1,620 מטרים. כיום אינו בשימוש.

== קישורים חיצוניים ==

== הערות שוליים ==

קטגוריה:נמיביה: ערים
קטגוריה:יישובים שהוקמו ב-1966
גבעת השקד

גבעת השקד (מכונה גם: גבעת שקד) היא שכונה עתידית בדרום ירושלים, בגובה 700 מטר מעל פני הים, בצמוד לקו העירוני, מדרום ומעט מצפון לו, בין מלחה, גוננים (פת), בית צפאפא ושרפאת. השכונה תהיה סמוכה גם לקו הירוק המקווקו של הרכבת הקלה בירושלים, לקו הכחול הבהיר, לפארק עמק רפאים ולפארק המסילה.<ref></ref>

גודל השכונה 39 דונם. בשכונה צפויות לקום 720 יחידות דיור, בארבעה מבנים בעלי 24 קומות, לצד בנייה נמוכה יותר בגובה של שש קומות.

בינואר 2024 התוכנית אושרה בוועדה המחוזית לתכנון ובנייה בירושלים.

== השכונה ==
בשכונה צפויות לקום 720 יחידות דיור, מתוכן 210 יוקצו להשכרה לטווח רחוק. הדירות ייבנו בארבעה מבנים בעלי 24 קומות כל אחד, לצד בנייה נמוכה יותר בגובה של שש קומות. בקומות הקרקע של המבנים הפונים לרחובות ישולבו שטחי תעסוקה ומסחר, ולצד אותם מבנים יוקם בית ספר יסודי, גני ילדים ובתי כנסת.

השכונה נמצאת בסמיכות לפארקים המטרופוליניים פארק עמק רפאים ופארק המסילה.

תחבורת השכונה מתבססת על הצירים הירושלמיים המרכזיים כביש בגין, רחוב דוד יוסף ורחוב דוד בנבישתי. בנוסף נמצאות בסמוך לשכונה תחנות של הקו הירוק המקווקו ושל הקו הכחול הבהיר.

== היסטוריה ==
הקרקע נרכשה על ידי יהודים בשנות ה-20 של המאה ה-20, ולכן הקרקע נמצאת כיום תחת אחריות האפוטרופוס הכללי.

התוכנית להקמת השכונה הוגשה על ידי הרשות לפיתוח ירושלים, והיזם שלה הוא האפוטרופוס הכללי.

בשנת 1995 קידמה ממשלת ישראל העשרים וחמש בראשות יצחק רבין תוכניות בנייה במקום, בנוסף לתוכניות להפקעת שטחים באזור בית חנינא על מנת להרחיב את שכונת רמות, והפקעות בבית צפאפא עבור בניית גבעת המטוס. הסיעות הערביות חד"ש ומד"ע, שישבו אז באופוזיציה, הגישו בתגובה הצעת אי-אמון בממשלה, אליה הצטרפה גם מפלגת הליכוד בראשות בנימין נתניהו.<ref></ref> כדי שממשלתו לא תיפול, ביטל רבין את תוכניות בנייה אלה, והשכונה לא הוקמה.<ref></ref>

בעשור השלישי של המאה ה-21 (כמאה שנים לאחר רכישת הקרקע על ידי יהודים), תוכניות להקמת השכונה קודמו בעיקר בתקופת ממשלת ישראל השלושים ושש, האפוטרופוס הכללי והרשות לפיתוח ירושלים. העלאת התוכנית להפקדה נעשתה בעזרת שרת הפנים איילת שקד, למרות לחצים כבדים וישירים של ארצות הברית עליה.

== מיקום ==
שכונה זו מקודמת להקמה יחד עם שכונות גבעת המטוס והאמה התחתונה, כחלק ממאמץ לשבור רצף עירוני ערבי עתידי בין צור באהר, בית צפאפא ושרפאת.<ref></ref> עם זאת, שכונה זו לא קוטעת רצף טריטוריאלי כלשהו, מאחר שהיא מוקפת כמעט משלושה צדדים בשכונות ישראליות.

מהצד הישראלי, מיקום השכונה חשוב, והוא יושב מעל וצמוד לשכונות מלחה, פת וגוננים, ומרחק מאות מטרים בודדים מאצטדיון טדי. בנוסף סמוכה השכונה לכביש בגין ורחוב דב יוסף, המחברים את מרכז ומערב ירושלים עם שכונת גילה, מערב גוש עציון והיישובים הסמוכים לכביש 60 ביהודה. בנוסף, יושב מיקום השכונה ליד שני קווים של הרכבת הקלה בירושלים.

== ראו גם ==

* שכונת אמת המים התחתונה

== קישורים חיצוניים ==

* 

== הערות שוליים ==

קטגוריה:ירושלים: שכונות
קטגוריה:ירושלים: מיזמים עתידיים
קטגוריה:מזרח ירושלים
האספה המחוקקת של ג'אמו וקשמיר

האספה המחוקקת של ג'אמו וקשמיר (ידועה גם כג'אמו וקשמיר וידאן סבהה) היא בית המחוקקים של טריטוריית האיחוד ג'אמו וקשמיר ולשעבר האספה המחוקקת של מדינת ג'אמו וקשמיר.

האספה פוזרה בנובמבר 2018 וטרם כונסה.

== היסטוריה ==
הגוף המחוקק הראשון בג'אמו וקשמיר הוקם ב-1934. היו בה 33 מושבים נבחרים, 30 ממונים ו-12 חברים רשמיים למחצה.

לאחר הסתפחות המדינה להודו ב-1947 ומלחמת הודו–פקיסטן הראשונה קיבלה המדינה החדשה מעמד אוטונומי למחצה, וב-1951 נערכו בה בחירות לאספה חוקתית, ששימשה גם כגוף מחוקק. האספה החוקתית קיבלה חוקה ופיזרה את עצמה עם כניסת החוקה לתוקף ב-26 בינואר 1957. בחוקה החדשה שקיבלה הוועדה נקבע כי הגוף המחוקק של המדינה יורכב משני בתים, המועצה המחוקקת כבית עליון והאספה המחוקקת כבית תחתון. החוקה קבעה כי באספה המחוקקת יהיו 100 חברים, אך 25 מהם ישמרו לשטחי ג'אמו וקשמיר בשליטת פקיסטן ויישארו רקים. בהמשך הוגדלה האספה ל-111 חברים, כאשר מספר המושבים הלא-מאויש הורד ל-24, וכך היו בה בפועל 87 מושבים.

ב-1977 הוכנס תיקון לחו'קת ג'אמו וקשמיר שהאריך את כהונת האספה המחוקקת לשש שנים. התיקון נעשה במקביל לתיקון שנעשה בחוקת הודו במהלך מצב החירום, אך בעוד התיקון לחוקת הודו בוטל ב-1978 ותקופת הכהונה של בתי המחוקקים ההודים חזרה לחמש שנים, תקופת הכהונה הארוכה נותרה על כנה בג'אמו וקשמיר עד לארגון מחדש ב-2019.

ב-2019 חוקק חוק ארגון מחדש של ג'אמו וקשמיר, בו הפכה מדינת ג'אמו וקשמיר לשתי טריטוריות איחוד: לדאק וג'אמו וקשמיר. נקבע כי ג'אמו וקשמיר תמשיך להיות בעלת אספה מחוקקת, בעוד לדאק לא תחזיק באספה מחוקקת. מספר חברי האספה צומצם בארבע ל-107 (83 בניכוי מקומות לא מאוישים). בנוסף נקבע כי מושל ג'אמו וקשמיר יוכל למנות שתי חברות באספה, אם הוא סבור שאין ייצוג מספיק לנשים באספה. בדצמבר 2023 אושר תיקון המגדיל את מספר חברי האספה ל-90 (114), כשהוא מאפשר מינוי עד שני מיצגים של עקורים מג'אמו וקשמיר עקב טרור ואחד לעקורים מג'אמו וקשמיר שבשליטת פקיסטן.

בדצמבר 2023 הורה בית המשפט העליון של הודו לערוך בחירות לאספה עד ספטמבר 2024. ועדת הבחירות של הודו הודיעה כי הבחירות יערכו בשלהי ספטמבר ותחילת אוקטובר.

האספה בוחרת את ארבעת נציגי ג'אמו וקשמיר ברג'יה סבהה.

== קישורים חיצוניים ==
* 
* 

== הערות שוליים ==

קטגוריה:ג'אמו וקשמיר
קטגוריה:אספות מחוקקות של מדינות הודו
גודזילה מינוס אחת

[[טאקאשי ימאזאקי הוא הבמאי, התסריטאי והאחראי על האפקטים החזותיים של "גודזילה מינוס אחד"]]
גודזילה מינוס אחד (ביפנית: ゴジラ, תעתיק - גוֹגִ'ירָה מַאיְנָסֻ ווָאן) הוא סרט יפני משנת 2023 שנכתב ובוים על ידי טאקאשי ימאזאקי. הסרט הופק על ידי אולפני טוהו ו-Robot Communications ומופץ על ידי טוהו.<ref name="Toho Press Release"></ref> זהו הסרט ה-37 בזיכיון סרטי גודזילה. הסרט זכה בפרס אוסקר לאפקטים הטובים ביותר.

== תקציר העלילה ==
עלילת הסרט מתרחשת ביפן בתקופה שלאחר מלחמת העולם השנייה. בעוד שהמדינה עסוקה בשיקום שלאחר המלחמה, תושבי יפן נאלצים כעת לעצור את המפלצת גודזילה שגורמת להרס רב ברחבי יפן ולמקרי מוות רבים.

== הדמויות הראשיות וצוות השחקנים ==
* קויצ'י שיקישימה (ריונוסוקה קאמיקי) - טייס קמיקזה לשעבר.
* נוריקו אוישי (מינאמי האמאבה) - בת זוגו של שיקישימה.
* שירו מיזושימה (יוקי יאמאדה) - חניך על סיפון הספינה שינסאי מארו.
* סוסאקו טצ'יבנה (מונטקה אאוקי) - טכנאי לשעבר בחיל האוויר היפני.
* קנג'י נודה (הידטקה יושיוקה) - מהנדס נשק לשעבר.
* סומיקו אוטה (סאקורה אנדו) - השכנה של שיקישימה.
* יוג'י אקיטסו (קוראנוסקה סאסאקי) - הקפטן של הספינה שינסאי מארו.
* טאטסו הוטה (מיו טנאקה) - קפטן המשחתת יוקיקאזה.
* טדאיוקי סאיטו (יויה אנדו) -
* אקיו איטאגקי (קיסוקה איידה) -
* אקיקו (סאה נאגאטאני) - בתם המאומצת של אוישי ושיקישימה.

==פרסים ומועמדויות==
{| class="wikitable sortable"
!פרס
!קטגוריה
!מועמד (ים)
!תוצאה
|-
! rowspan="3" |פרסי אגודת מבקרי הקולנוע של סן דייגו<ref></ref>
|הסרט הטוב ביותר בשפה זרה
| rowspan="4" |גודזילה מינוס אחד
| מקום שני
|-
|עיצוב הסאונד הטוב ביותר
|
|-
|האפקטים הוויזואליים הטובים ביותר
|
|-
!פרסי איגוד מבקרי הקולנוע האמריקאי<ref></ref>
|הסרט הטוב ביותר בשפה זרה
|
|-
!פרס אוסקר<ref></ref>
|האפקטים הוויזואליים הטובים ביותר
|טאקאשי ימאזאקי, קיוקו שיבויה, מסאקי טקהאשי, טצוג'י נוג'ימה
|
|}

==קישורים חיצוניים==

* (ביפנית)
** [https://tickets.godzilla.com/ האתר האמריקני]
** [https://godzillafilm.co.uk/ האתר הבריטי]
* [https://www.toho.co.jp/movie/lineup/?modal_open=godzilla_movie2023 גודזילה מינוס אחד] באתר של חברת טוהו (ביפנית)

==הערות שוליים==

קטגוריה:גודזילה
קטגוריה:טוקיו בקולנוע
קטגוריה:סרטי 2023
קטגוריה:סרטי IMAX
קטגוריה:סרטי אימה יפניים
קטגוריה:סרטי אימה מ-2023
קטגוריה:סרטי אתחול
קטגוריה:סרטי דרמת אימה משנות ה-2020
קטגוריה:סרטים אנטי-מלחמתיים
קטגוריה:סרטים אפוקליפטיים
קטגוריה:סרטים העוסקים במלחמה ונשק גרעיני
קטגוריה:סרטי מדע בדיוני מ-2023
חברים שרים קורין

חברים שרים קורין הוא אלבום הופעה שהוקלט על ידי הזמרת-יוצרת קורין אלאל בהשתתפות אמנים ישראלים רבים. את האלבום הוציאה בשנת 1998 חברת התקליטים NMC יונייטד אנטרטיינמנט.

== רקע והוצאה לאור ==
האלבום הוקלט כחלק ממופע שהפיקה אלאל, בו ביצעו אמנים ישראלים, דוגמת אסף אמדורסקי, אורנה בנאי, אביתר בנאי ויהודית רביץ כמה ממיטב להיטיה של הזמרת. אלאל ביצעה שיר אחד לבדה, "שיר בכיף", ושלושה דואטים: "פירמידות" עם ערן צור, "אנטארקטיקה" עם אלי סורני ו"כשזה עמוק" עם בנאי. גרסתם המשותפת ל"כשזה עמוק" זכתה להצלחה גבוהה במצעדים, ואף דורגה במקום ה-28 במצעד השנתי ה'תשנ"ט. האלבום הופץ על גבי תקליטור בלבד.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי הופעה מ-1998
קטגוריה:אלבומי קורין אלאל
קטגוריה:אלבומי גרסאות כיסוי
קטגוריה:אלבומי הופעה בעברית
קטגוריה:אלבומים שהופקו על ידי קורין אלאל
קטגוריה:אלבומי חברת NMC יונייטד אנטרטיינמנט